Ríkið hefur ítrekað velt niðurskurði yfir á sveitarfélög með tilfærslu verkefna til þeirra án þess að nægt fjármagn fylgi, nú síðast málefnum fatlaðra. Þetta sagði Kristrún Frostadóttir þingmaður Samfylkingarinnar í Silfrinu í morgun. Sveitarfélög séu orðin háð auknum skatttekjum sem fylgja hækkandi fasteignaverði.
Þingmaður Samfylkingarinnar segir ríkið sníða sveitarfélögum svo þröngan stakk að þau séu orðin háð auknum skatttekjum sem fylgja hækkandi fasteignaverði. Nægt fjármagn hafi ekki fylgt með tilfærslu verkefna frá ríki.